ddrg/super_eurlex huggingface dataset:
SKRIFTLIG FORESPØRGSEL E-2028/03

af Erik Meijer (GUE/NGL) til Kommissionen

(18. juni 2003)

Om: Risikoen for bedrageri og den unødige sendrægtighed, når det græske toldvæsen ved grænsen til Makedonien indsamler EU-borgeres pas

1. Er det Kommissionen bekendt, at der i tog fra Grækenland til Skopje (i Makedonien) og Beograd (i Serbien) sker det, at togpassagerer fra andre EU-medlemsstater kort efter afgangen fra Thessaloniki skal aflevere deres pas, som indsamles af en person, der ikke kan identificeres som græsk tjenestemand, og at de får den besked, at passet senere kan afhentes hos politiet?

2. Er det ligeledes Kommissionen bekendt, at der hos politiet på den græske grænsestation Idomeni, hvor passende senere kan afhentes, tilsyneladende ikke foretages noget som helst med disse pas, men at de blot tilbageleveres efter en vis ventetid?

3. Deler Kommissionen den opfattelse, at opretholdelse af denne metode, som også tidligere er anvendt ved grænsen, frembyder risiko for, at passene indsamles af personer uden beføjelse hertil, at et eller flere af de mange pas indsamlet af tjenestemænd med beføjelse hertil kan gå tabt, og at ubevogtet bagage efterladt i toget kan blive stjålet?

4. Er det egentlig tilladt for EU-medlemsstaternes borgere at aflevere deres pas til en person, der ikke kan identificeres som havende beføjelse hertil, eller bør de afvise dette?

5. Tjener denne procedure, som kræver, at togpassagererne stiger ud og venter, andet formål end at lokke kunder ind i den afgiftsfri butik på stationen i Idomeni eller at besværliggøre trafikken med et naboland, hvis navn man finder uønsket?

6. Hvordan kan det fra EU's side udvirkes, at paskontrollen og navnlig for EU-borgere bliver normaliseret og afviklet hurtigere ved denne grænse? Hvordan kan Kommissionen medvirke til at fremme en sådan løsning på problemet?

Svar afgivet på Kommissionens vegne af António Vitorino

(16. juli 2003)

Kommissionen har ikke haft kendskab til de nævnte forhold. Den har nu indledt en undersøgelse i den pågældende medlemsstat og skal holde det ærede medlem underrettet om udfaldet.
SKRIFTLIG FORESPØRGSEL E-0969/03

af Roberta Angelilli (UEN) til Kommissionen

(26. marts 2003)

Om: Pisa Kommunes udnyttelse af midler fra Save II og Altener II

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Pisa Kommune, har hårdt brug for at udnytte EU-midlerne til begrænsning af CO2-emissioner, forbedring af luftkvaliteten og bekæmpelse af forurening. Kan Kommissionen derfor oplyse

1. om Pisa Kommune har forelagt projekter i håb om at opnå støtte fra Save II og Alterner II?

2. om Pisa Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Loyola de Palaciopå skriftlige forespørgsler E-0961/03, E-0962/03, E-0963/03,E-0964/03, E-0965/03, E-0966/03, E-0967/03, E-0968/03,E-0969/03, E-0970/03, E-0971/03, E-0972/03 og E-0973/03

(25. april 2003)

Kommissionen kan meddele det ærede medlem, at der for de bykommuner, der henvises til i forespørgslerne, nemlig Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena og Terni, er tale om et enkelt SAVE II-projekt, som modtager fællesskabsstøtte, mens et andet forslag vedrørende Altener II ikke har opnået støtte.

1. Byen Pistoia har indgivet et forslag under Altener II-programmet som led i forslagsindkaldelsen for 2001. Dette forslag med titlen Resred blev ikke godkendt og fik ikke tildelt støtte.

2. Byen Perugia har indgivet et forslag under SAVE-programmet som led i forslagsindkaldelsen for 2002. Dette forslag med titlen Awareness Programme for Policy Makers in Energy Efficiency Low Income Housing (APPEEL) blev godkendt til støtte.

Budgettet til APPEEL vil blive anvendt i løbet af 2003 og 2004.

Den kontraherende part er byen Perugia.

Byen Perugia deltager som en af de seks kontraherende parter i det godkendte APPEEL-projekt. Kontraktens nummer bliver 4.1031/Z/02-025. Det samlede budget er på 484 406 EUR og den samlede fællesskabsstøtte på 242 203 EUR. Byen Perugia skal selv afholde et beløb på 42 000 EUR, og fællesskabsstøtten tilPerugia andrager 21 000 EUR. Kontrakten er under forberedelse.
SKRIFTLIG FORESPØRGSEL E-1068/03

af Roberta Angelilli (UEN) til Kommissionen

(31. marts 2003)

Om: Perugia Kommunes udnyttelse af midler fra Leonardo da Vinci-programmet

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Perugia Kommune, har hårdt brug for at udnytte EU-midlerne til forbedring af kvaliteten, innovationen og den europæiske dimension i erhvervsuddannelsessystemerne og -metoderne. Kan Kommissionen på denne baggrund oplyse

1. om Perugia Kommune har forelagt projekter i håb om at opnå støtte fra Leonardo da Vinci-programmet?

2. om Perugia Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Viviane Redingpå skriftlige forespørgsler E-0833/03, E-0890/03, E-1062/03,E-1063/03, E-1064/03, E-1065/03, E-1066/03, E-1067/03, E-1068/03,E-1069/03, E-1070/03, E-1071/03, E-1072/03, E-1073/03 og E-1074/03

(8. maj 2003)

De midler, der tildeles over Leonardo da Vinci-programmet, forvaltes i et vist omfang decentralt af nationale kontorer. Det drejer sig i påkommende tilfælde om projekter vedrørende grænseoverskridende mobilitet, hvis samlede budget udgør henved 40 % af programmets budget.

De nødvendige oplysninger om disse projekter kan indhentes på det nationale kontor i Italien:

ISFOLVia G.B. Morgagni 30/eI-00161 RomaT. (+39-06)44.59.01F. (+39-06)44.59.04.75

Med hensyn til den del af midlerne, som forvaltes centralt af Kommissionen (pilotprojekter, tema-aktioner, sprogkundskaber, tværnationale netværk, referenceredskaber), har undersøgelsen givet nedenstående resultater for følgende kommuner Frosinone, Fiumincino, Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena og Terni:

- Pesaro Kommune har som den eneste indsendt et forslag til et pilotprojekt under Leonardo-programmet. Projektets titel: Laboratori Tematici Virtuali: Metodologia di Supporto alla Formazione Nel Sel (Sistema Economico Locale)

- Den modtog et beløb på 264 161 EUR til projektet, som blev påbegyndt i slutningen af 2002.

Det ærede parlamentsmedlem kan også henvende sig til de berørte lokale myndigheder for at få mere fyldestgørende oplysninger.
SKRIFTLIG FORESPØRGSEL E-0966/03

af Roberta Angelilli (UEN) til Kommissionen

(26. marts 2003)

Om: Massa Kommunes udnyttelse af midler fra Save II og Altener II

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Massa Kommune, har hårdt brug for at udnytte EU-midlerne til begrænsning af CO2-emissioner, forbedring af luftkvaliteten og bekæmpelse af forurening. Kan Kommissionen derfor oplyse

1. om Massa Kommune har forelagt projekter i håb om at opnå støtte fra Save II og Alterner II?

2. om Massa Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Loyola de Palaciopå skriftlige forespørgsler E-0961/03, E-0962/03, E-0963/03,E-0964/03, E-0965/03, E-0966/03, E-0967/03, E-0968/03,E-0969/03, E-0970/03, E-0971/03, E-0972/03 og E-0973/03

(25. april 2003)

Kommissionen kan meddele det ærede medlem, at der for de bykommuner, der henvises til i forespørgslerne, nemlig Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena og Terni, er tale om et enkelt SAVE II-projekt, som modtager fællesskabsstøtte, mens et andet forslag vedrørende Altener II ikke har opnået støtte.

1. Byen Pistoia har indgivet et forslag under Altener II-programmet som led i forslagsindkaldelsen for 2001. Dette forslag med titlen Resred blev ikke godkendt og fik ikke tildelt støtte.

2. Byen Perugia har indgivet et forslag under SAVE-programmet som led i forslagsindkaldelsen for 2002. Dette forslag med titlen Awareness Programme for Policy Makers in Energy Efficiency Low Income Housing (APPEEL) blev godkendt til støtte.

Budgettet til APPEEL vil blive anvendt i løbet af 2003 og 2004.

Den kontraherende part er byen Perugia.

Byen Perugia deltager som en af de seks kontraherende parter i det godkendte APPEEL-projekt. Kontraktens nummer bliver 4.1031/Z/02-025. Det samlede budget er på 484 406 EUR og den samlede fællesskabsstøtte på 242 203 EUR. Byen Perugia skal selv afholde et beløb på 42 000 EUR, og fællesskabsstøtten tilPerugia andrager 21 000 EUR. Kontrakten er under forberedelse.
SKRIFTLIG FORESPØRGSEL E-1101/03

af Roberta Angelilli (UEN) til Kommissionen

(31. marts 2003)

Om: Prato Kommunes udnyttelse af midler fra handlingsprogrammet for civilbeskyttelse

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Prato Kommune, har hårdt brug for at udnytte EU-midlerne til civilbeskyttelse af personer og materielle goder, både til forebyggende aktioner og til bedre imødegåelse af eventuelle naturkatastrofer eller endog de såkaldte teknologiske og industrielle katastrofer. Kan Kommissionen på denne baggrund oplyse

1. om Prato Kommune har forelagt projekter i håb om at opnå støtte fra handlingsprogrammet for civilbeskyttelse?

2. om Prato Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Margot Wallströmpå skriftlige forespørgsler E-0829/03, E-0889/03, E-1091/03,E-1092/03, E-1093/03, E-1094/03, E-1095/03, E-1096/03, E-1097/03,E-1098/03, E-1099/03, E-1100/03, E-1101/03, E-1102/03 og E-1103/03

(22. april 2003)

Kommissionen kan oplyse det ærede medlem om, at der inden for de sidste to år ikke har været tale om, at kommunerne Frosinone, Fiumincino, Ancona, Carrara, Livorno, Firenze, Macerata, Massa, Perugia, Pesaro, Pisa, Pistoia, Prato, Siena og Terni har indgivet noget projekt inden for rammerne af Fællesskabets handlingsprogram for civilbeskyttelse i henhold til Rådets beslutning 1999/847/EF af 9. december 1999(1) og som følge heraf heller ikke har modtaget nogen finansiel støtte hertil.

Sigtet med handlingsprogrammet er at støtte og supplere medlemsstaternes aktiviteter på nationalt, regionalt og lokalt plan for at beskytte personer, ejendom og miljø i tilfælde af naturkatastrofer og teknologiske katastrofer. Programmet, hvortil der er bevilget et årsbudget på 1,5 mio. EUR (budgetkonto B4-308), muliggør finansiering af aktioner i form af forebyggelse, beredskab, intervention, omgående bistand samt analyse af de sociale og økonomiske virkninger af katastroferne. Kun aktioner, som vedrører samtlige medlemsstater eller et betydeligt antal af disse, er støtteberettigede. De støtteberettigetde aktioner skal være i overensstemmelse med de prioriteter, der årligt fastsættes af Kommissionen med bistand fra et forvaltningsudvalg.

Kommissionen skal ligeledes henlede det ærede medlems opmærksomhed på, at internetstedet http://www.europa.eu.int/comm/environment/civil/ indeholder en række eksempler på projekter, der er udviklet inden for rammerne af Fællesskabets handlingsprogram for civilbeskyttelse.

(1) EFT L 327 af 21.12.1999.
SKRIFTLIG FORESPØRGSEL E-1099/03

af Roberta Angelilli (UEN) til Kommissionen

(31. marts 2003)

Om: Pisa Kommunes udnyttelse af midler fra handlingsprogrammet for civilbeskyttelse

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Pisa Kommune, har hårdt brug for at udnytte EU-midlerne til civilbeskyttelse af personer og materielle goder, både til forebyggende aktioner og til bedre imødegåelse af eventuelle naturkatastrofer eller endog de såkaldte teknologiske og industrielle katastrofer. Kan Kommissionen på denne baggrund oplyse

1. om Pisa Kommune har forelagt projekter i håb om at opnå støtte fra handlingsprogrammet for civilbeskyttelse?

2. om Pisa Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Margot Wallströmpå skriftlige forespørgsler E-0829/03, E-0889/03, E-1091/03,E-1092/03, E-1093/03, E-1094/03, E-1095/03, E-1096/03, E-1097/03,E-1098/03, E-1099/03, E-1100/03, E-1101/03, E-1102/03 og E-1103/03

(22. april 2003)

Kommissionen kan oplyse det ærede medlem om, at der inden for de sidste to år ikke har været tale om, at kommunerne Frosinone, Fiumincino, Ancona, Carrara, Livorno, Firenze, Macerata, Massa, Perugia, Pesaro, Pisa, Pistoia, Prato, Siena og Terni har indgivet noget projekt inden for rammerne af Fællesskabets handlingsprogram for civilbeskyttelse i henhold til Rådets beslutning 1999/847/EF af 9. december 1999(1) og som følge heraf heller ikke har modtaget nogen finansiel støtte hertil.

Sigtet med handlingsprogrammet er at støtte og supplere medlemsstaternes aktiviteter på nationalt, regionalt og lokalt plan for at beskytte personer, ejendom og miljø i tilfælde af naturkatastrofer og teknologiske katastrofer. Programmet, hvortil der er bevilget et årsbudget på 1,5 mio. EUR (budgetkonto B4-308), muliggør finansiering af aktioner i form af forebyggelse, beredskab, intervention, omgående bistand samt analyse af de sociale og økonomiske virkninger af katastroferne. Kun aktioner, som vedrører samtlige medlemsstater eller et betydeligt antal af disse, er støtteberettigede. De støtteberettigetde aktioner skal være i overensstemmelse med de prioriteter, der årligt fastsættes af Kommissionen med bistand fra et forvaltningsudvalg.

Kommissionen skal ligeledes henlede det ærede medlems opmærksomhed på, at internetstedet http://www.europa.eu.int/comm/environment/civil/ indeholder en række eksempler på projekter, der er udviklet inden for rammerne af Fællesskabets handlingsprogram for civilbeskyttelse.

(1) EFT L 327 af 21.12.1999.
SKRIFTLIG FORESPØRGSEL E-1797/03

af Mario Borghezio (NI) til Kommissionen

(28. maj 2003)

Om: Opfordring til Tyskland om at åbne arkiverne vedrørende italienske koncentrationslejrfanger

Tyskland har nægtet at anerkende italienske koncentrationslejrfangers ret til de velkendte erstatninger, der tilkendes fanger i nazitidens koncentrationslejre. De italienske koncentrationslejrfanger kan, om end med stort besvær, gøre pensionsrettigheder hidrørende fra deres interneringstid gældende, men ofte kan denne ret ikke udøves som følge af vanskeligheder med at tilvejebringe dokumentation for deres internering i koncentrationslejrene.

Agter Kommissionen at opfordre Tyskland til at gøre sine historiske arkiver fuldt tilgængelige, også via internet, og til efter anmodning at forelægge attestering for italieneres internering i koncentrationslejrene under anden verdenskrig?

Svar afgivet på Kommissionens vegne af Prodi

(24. juni 2003)

Det ligger uden for Kommissionens kompetence at behandle dette spørgsmål, som udelukkende sorterer under de pågældende nationale myndigheder.
SKRIFTLIG FORESPØRGSEL E-0803/03

af Marco Pannella (NI), Marco Cappato (NI), Gianfranco Dell'Alba (NI),Benedetto Della Vedova (NI) og Maurizio Turco (NI) til Kommissionen

(17. marts 2003)

Om: Kinesiske myndigheders forfølgelse af Falun Gong-udøvere og Liu Jies arrestation og død efter 11 dages tilbageholdelse

Siden 1999:

- Ifølge pålidelige oplysninger fra Falun Dafa-informationscentret, Amnesty International og andre store internationale ngo'er har Kinas præsident, Jiang Zemin, taget initiativ til forfølgelsen af de mere end 100 mio. Falun Gong-udøvere.

- Falun Dafa-informationscentret har undersøgt og bekræftet, at 578 Falun Gong-tilhængere er døde i myndighedernes varetægt.

- Ifølge regeringskilder har der været 1 600 dødsfald, men andre sagkyndige taler om meget højere tal, og mange dødsfaldene skyldes forskellige former for tortur som tvungen indtagelse af føde, anvendelse af dødbringende medicin og gennembankning.

- Mange hundrede tusind Falun Gong-udøvere har være fængslet, og mere end 100 000 har været tilbageholdt i arbejdslejre uden at være blevet stillet for en dommer.

- Den 6. februar 2003 blev Liu Jie, en 37-årig Falun Gong-udøver, arresteret samme med sin mand, mens hun fra sin minivan uddelte løbesedler med nytårsønsker med ordlyden Sandhed, Barmhjertighed, Tolerance de grundlæggende principper i Falun Dafa i byen Shuangcheng i regionen Heilongjiang og ført bort af politiet, som også beslaglagde køretøjet.

- Den 17. februar 2003 meddelte politiet Liu Jies slægtninge, at Liu Jie var død. Ved arrestationen 11 dage tidligere var hun imidlertid fuldstændig sund og rask.

Kan Kommissionen besvare følgende:

- Hvilke oplysninger har Kommissionen om situationen med hensyn til forfølgelsen af Falun Gong-udøverne i Kina siden 1999 og mere præcist om Liu Jies og hendes mands tilfælde?

- Hvilke initiativer har den taget eller agter den at tage for at opfordre de kinesiske myndigheder til omgående og betingelsesløst at frigive alle Falun Gong-tilhængerne og ophæve alle de strafferetlige og administrative love, som truer trosfriheden i Folkerepublikken Kina?

Svar afgivet på Kommissionens vegne af Christopher Patten

(8. april 2003)

Kommissionen takker de ærede medlemmer for oplysningerne om Liu Jie og hendes mands situation. Kommissionen holder sig løbende underrettet om udviklingen vedrørende Falun Gong-bevægelsen gennem rapporter fra både ngo'er og observatører på stedet.

Kommissionen følger meget nøje menneskerettighedssituationen i Kina. Den mener, at den bilaterale dialog, der blev indført i 1996, skaber rammer, der er særlig velegnede til at understrege EU's bekymringer på dette område.

Ved denne lejlighed har EU jævnligt understreget, hvor stor betydning det tillægger det, at ytrings- og foreningsfriheden overholdes. EU har gjort dette emne til et af de væsentligste i dialogen og presset på, for at alle foranstaltninger, der kan hæmme udøvelsen af denne frihed, ophæves.

En række tilhængere af Falun Gong-bevægelsen er nævnt blandt de personer, hvis tilfælde EU direkte har omtalt i denne forbindelse.
SKRIFTLIG FORESPØRGSEL E-0405/03

af Jan Dhaene (Verts/ALE) til Kommissionen

(17. februar 2003)

Om: Den internationale arkitektkonkurrence vedrørende Sentiers de l'Europe

I 1997 udskrev Kommissionen og regionen Bruxelles-Capitale den internationale arkitektkonkurrence Sentiers de l'Europe på samfinansieringsbasis (50 % hver). Aukett + Art & Build vandt konkurrencen. Som følge af en klage fra en af deltagerne i konkurrencen og fra Kommissionen over manglende overholdelse af bestemmelserne vedrørende konkurrencer besluttede de belgiske myndigheder at annullere denne omtvistede kontrakt(1).

Ifølge avisen Le Soir af 24. juli 2000 tildelte de belgiske myndigheder kontrakten for opgaven Place de l'Union Européenne (et arbejde svarende til EUR 2 478 935) til arkitektbureauet ODC. Place de l'Union Européenne var en del af konkurrenceprogrammet for Sentiers de l'Europe.

Agter Kommissionen at kræve tilbagebetaling af de 50 % af finansieringen af denne konkurrence fra regionen Bruxelles-Capitale, eftersom den belgiske stat har erkendt, at Kommissionens klage var berettiget (jf. skrivelse fra Jill Michielssen for Kommissionens Generaldirektorat for det Indre Marked til indehaveren af tredjepladsen i konkurrencen)?

Blev kontrakten til arkitektbureauet ODC for undersøgelsen vedrørende Place de l'Union Européenne (Place J. Rey) tildelt i overensstemmelse med Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler (dvs. fri bevægelighed for tjenesteydelser)?

(1) EFT L 209 af 24.7.1992, s. 1.

Answer given by Mr Kinnock on behalf of the Commission

(21. maj 2003)

Det ærede medlems første spørgsmål vedrører den internationale arkitektkonkurrence om de europæiske vandrestier, som der blev klaget over til Kommissionen. Efter at have set på sagen sendte Kommissionen en begrundet udtalelse til Kongeriget Belgien den 9. februar 2001. Herefter besluttede de belgiske myndigheder at ophæve kontrakten med vinderen af konkurrencen og erkendte dermed, at de af Kommissionen fremsatte indvendinger var gyldige. Klagesagen blev afsluttet med en kommissionsbeslutning af 24. april 2002.

Af de 150 000 EUR, som EU-institutionerne betalte til denne konkurrence, gik 101 875 EUR til administrative og logistiske udgifter til afholdelse af konkurrencen og 48 125 EUR til priser til de bedste projekter, herunder 17 500 EUR til vinderen. Der kan kun kræves tilbagebetaling af sidstnævnte beløb. Der vil blive sendt et brev til Bruxelles-regionen med en forespørgsel om dennes intentioner, hvad dette angår, og der vil i givet fald blive krævet tilbagebetaling.

For det andet ønsker det ærede medlem oplyst, om bestemmelserne i Rådets direktiv 92/50/EØF af 18. juni 1992 er blevet overholdt i forbindelse med en anden tjenesteydelseskontrakt om tegninger til udformningen af Place de l'Union Européenne.

Kommissionen er i kontakt med de belgiske myndigheder for at undersøge denne sag og navnlig for at få opklaret, om denne kontrakt falder inden for den tærskel, der er fastsat i direktivet.